**NÁVRH**

**Z M L U V A O D I E L O**

uzatvorená podľa § 536 a nasl. zákona č.513/1991 Zb. Obchodný zákonník v znení neskorších predpisov a zákona č. 50/1976 Z.z. o územnom plánovaní

a stavebnom poriadku (Stavebný zákon) v znení neskorších predpisov

medzi

Objednávateľ: Obec Sirník

so sídlom: Hlavná 152/21, 076 03 Sirník

IČO: 00331902

DIČ:

bankové spojenie

číslo účtu

v mene obce koná: Viktor Kalán – starosta obce

(ďalej len „**objednávateľ**“)

***„na jednej strane“***

**a**

Zhotoviteľ:

so sídlom

IČO

DIČ

IČ DPH

bankové spojenie

číslo účtu

zapísaná v Obchodnom registri Okresného súdu \_\_\_\_\_\_\_\_\_\_ v oddiele \_\_\_ vo vložke č. \_\_\_\_

v mene spoločnosti koná

(ďalej len „**zhotoviteľ**“)

***„na druhej strane“***

(ďalej spoločne len „**zmluvné strany**“)

Objednávateľ a Zhotoviteľ sa ďalej spoločne budú označovať tiež ako „Zmluvné strany“, každý z nich jednotlivo tiež ako „Zmluvná strana“.

**Preambula**

1. Zmluvné strany zhodne prehlasujú, že majú plnú spôsobilosť na právne úkony a táto ich spôsobilosť nie je ničím obmedzená, a že vyššie označené osoby majú oprávnenie konať za zmluvné strany v plnom rozsahu.

Zmluvné strany zhodne prehlasujú, že sú podľa osobitných predpisov oprávnené na výkon všetkých činností, ktoré sú nevyhnutné na plnenie povinností vzájomne dohodnutých v tejto zmluve.

1. Na účely tejto zmluvy a jej príloh sa pod pojmom :

a) „dielo“ rozumie dielo špecifikované v bode 1 tejto zmluvy

b) „rozpočet stavby“ rozumie rozpočet stavby „Zlepšenie podmienok bývania rómskych
 domácností v obci Sirník v príslušnom rozsahu, špecifikácií a požiadaviek na technické

 parametre..

1. Zmluvné strany v súlade s výsledkom verejného obstarávania zadávania zákazky na predmet zákazky: „**Stavebné práce Zberný dvor**“, zadávanej na základe výzvy na predkladanie ponúk, podľa § 117 zákona č. 343/2015 Zz. v znení neskorších predpisov uzatvárajú túto Zmluvu o dielo.

**1. PREDMET ZMLUVY**

Predmetom tejto zmluvy je vykonanie diela – stavby:

názov stavby: **...............................**

miesto stavby: kú. Sirník

stavebník: **Obec Sirník (objednávateľ),**

* 1. Zhotoviteľ sa zaväzuje zrealizovať pre objednávateľa dielo, realizovať všetky stavebné práce súvisiace a nevyhnutné na riadne splnenie diela a všetky úkony s tým súvisiace a to podľa podkladov špecifikovaných v bode 1.3 tohto článku zmluvy (ďalej len „dielo“) a odovzdať dielo objednávateľovi spôsobom uvedeným v tejto zmluve.
	2. Objednávateľ sa zaväzuje zaplatiť zhotoviteľovi cenu diela podľa tejto zmluvy.
	3. Zhotoviteľ sa zaväzuje, že v súlade s projektovou dokumentáciou za podmienok dohodnutých v tejto Zmluve, vo vlastnom mene a na vlastnú zodpovednosť pre Objednávateľa zrealizuje dielo (ďalej len „Dielo“):

a) podľa písomných podkladov, ktoré poskytol Objednávateľ počas trvania verejného
 obstarávania,

b) podľa oceneného výkazu výmer prác, ktorý bol súčasťou ponuky Zhotoviteľa a,
 ktorý bude neoddeliteľnou súčasťou tejto Zmluvy ako príloha č. 1 (ďalej len
 „rozpočet - **ocenený výkaz výmer**“);

 c) podľa schváleného vecného, časového a finančného harmonogramu stavebných prác (ďalej len: „**harmonogram**“), spracovaného Zhotoviteľom v zmysle bodu článku IV. bodu tejto Zmluvy, ktorý bude neoddeliteľnou súčasťou tejto Zmluvy ako príloha č. 2;

d) podľa technických správ a projektovej dokumentácie

* 1. Zhotoviteľ podpisom tejto zmluvy výslovne vyhlasuje, že bol podrobne oboznámený s dokumentmi podľa bodu 1.3 tohto článku zmluvy a zaväzuje sa realizovať dielo a všetky povinnosti vyplývajúce z tejto zmluvy v súlade s týmito podkladmi. V prípade vzniku akejkoľvek škody objednávateľovi z dôvodu realizácie diela v rozpore s podkladmi podľa bodu 1.3 tohto článku sa Zhotoviteľ zaväzuje nahradiť objednávateľovi preukázateľnú vzniknutú škodu v celom rozsahu.
	2. Dokumenty podľa bodu 1.3 tohto článku zmluvy sú záväznými podkladmi pre výklad a plnenie všetkých povinností podľa tejto zmluvy.
1. **PODMIENKY VYKONÁVANIA DIELA**
	1. Zhotoviteľ je povinný vykonať dielo s odbornou starostlivosťou, riadne a včas a tak, aby bolo vykonané v súlade:

a) so všeobecne záväznými právnymi predpismi,

b) s technickými normami, aj keď nie sú právne záväzné,

c) s touto zmluvou,

d) s projektovou dokumentáciou diela,

e) s oceneným výkazom výmer,

f) s harmonogramom

* 1. Akákoľvek dokumentácia vyhotovená, resp. vydaná v súvislosti s vykonávaním diela podľa tejto zmluvy je vlastníctvom objednávateľa a zhotoviteľ ju nesmie použiť pre akúkoľvek tretiu osobu bez výslovného písomného súhlasu objednávateľa. Rovnako zhotoviteľ nie je oprávnený bez predchádzajúceho písomného súhlasu objednávateľa zverejňovať akékoľvek informácie o prácach na diele alebo o ich postupe, o popisoch vykonávania prác, o výkazoch výmer, o nákladoch na vykonanie diela, o výkresoch a výpočtoch. Všetky zmluvné podklady, ktoré tvoria skutočnosti technickej povahy sú vo vlastníctve objednávateľa. Zhotoviteľ je oprávnený podklady pre vykonanie diela použiť výhradne pre účely plnenia podľa tejto zmluvy.
	2. Pred začatím vykonávanie diela sa zhotoviteľ zaväzuje na svoje náklady vypracovať a odovzdať objednávateľovi:

**-** jednoduchý technologický postup vykonávania diela,

**-** vytýčenie všetkých podzemných a nadzemných vedení a inžinierskych sietí na stavenisku; zhotoviteľ zodpovedá za poškodenie týchto vedení a sietí počas vykonávania diela, ak je to potrebné

**-** potrebné umiestnenie alebo premiestnenie dopravných značiek a ostatného dopravného značenia na základe súhlasu dotknutých orgánov verejnej správy a v súlade so všeobecne záväznými právnymi predpismi najmä na úseku premávky na pozemných komunikáciách, a tieto dopravné značky a ostatné dopravné značenie udržiavať počas celej doby vykonávania diela na svoje náklady, ak je to potrebné

* 1. Záväzok vykonať dielo podľa tejto zmluvy bude splnený protokolárnym odovzdaním a prevzatím diela zhotoviteľom objednávateľovi, ak je dielo vykonané riadne a včas v súlade s ustanoveniami tejto zmluvy, objednávateľ bude môcť dielo podľa tejto zmluvy užívať na účel, na ktorý je určené, dielo je vykonané bez prípadných vád a nedorobkov, zhotoviteľ odovzdal objednávateľovi všetku dokumentáciu súvisiacu s dielom, a miesto vykonávania diela je vypratané a čisté.
	2. **Čas vykonania diela.** Zhotoviteľ sa zaväzuje predmet zákazky (dielo) zrealizovať v lehote **do 9 mesiacov odo dňa odovzdania staveniska**; pričom je povinný dodržiavať harmonogram vykonávania diela.
	3. **Miesto vykonávania diela.** Miestom vykonávania diela podľa tejto zmluvy je Obec Sirník.
	4. **Stavenisko.** Odovzdanie a prevzatie staveniska za účelom vykonania diela zmluvné strany uskutočnia na výzvu objednávateľa, pričom objednávateľ je povinný oznámiť zhotoviteľovi termín odovzdania staveniska aspoň tri (3) pracovné dni vopred.

**Objednávateľ sa zaväzuje odovzdať stavenisko najneskôr do 15 pracovných dní odo dňa nadobudnutia účinnosti tejto zmluvy.** O odovzdaní a prevzatí staveniska zmluvné strany spíšu písomný protokol v dvoch (2) vyhotoveniach po jednom (1) vyhotovení pre každú zmluvnú stranu v ktorom uvedú najmä:

- stav, v akom sa stavenisko nachádza v deň odovzdania a prevzatia,

- zoznam zariadenia a jeho stav, ak sa v/na stavenisku nachádza,

- iné skutočnosti, o ktorých vyznačenie požiada objednávateľ alebo zhotoviteľ,

- miesto a dátum spísania protokolu,

- podpis objednávateľa a zhotoviteľa.

* 1. Zhotoviteľ sa zaväzuje zabezpečiť na vlastné náklady:

- vybudovanie staveniska, prevádzkovanie, údržbu, likvidáciu a vypratanie

 staveniska,

- stráženie staveniska ak je to potrebné; na stavenisko môžu vstupovať okrem
 zhotoviteľa iba zodpovední zamestnanci a spolupracujúce osoby objednávateľa a
 kontrolné orgány verejnej správy,

- osvetlenie staveniska ak je to potrebné

- udržiavanie poriadku a čistoty na stavenisku a v jeho bezprostrednom okolí (prístupové komunikácie, cesty a chodníky) a na používaných inžinierskych sieťach a odstraňovanie odpadov a nečistoty vzniknutých pri vykonávaní diela,

- bezpečnosť a ochranu zdravia pri práci zamestnancov na stavenisku,

- skládky stavebných odpadov a sute,

- všetky povolenia a iné rozhodnutia orgánov verejnej správy potrebné k dočasnému užívaniu verejných a ostatných plôch za účelom vykonávania diela, vrátane správnych poplatkov a sankcií spojených s užívaním týchto plôch v rozpore s povoleniami a/alebo inými rozhodnutiami, resp. uložených v súvislosti s omeškaním zhotoviteľa s vykonávaním diela,

- dopravu a skladovanie všetkých materiálov, stavebných hmôt a dielcov, výrobkov,

 strojov a zariadení a ich presun zo skladu na stavenisko,

- všetky potrebné stroje, zariadenia, prístroje a náradie potrebné k vykonaniu diela,

- vykonávanie všetkých skúšok a kontrol v rozsahu podľa skúšobného plánu ak je
 to potrebné,

- vypratanie a vyčistenie staveniska ku dňu odovzdania a prevzatia diela,

- účasť zodpovedných zástupcov a zamestnancov na pracovných poradách a pri kontrole všetkých prác, ktoré majú byť v priebehu ďalšieho vykonávania diela zakryté alebo sa stanú neprístupnými,

- okamžité odstraňovanie vád a odchýlok vykonávaného dielo od projektovej
 dokumentácie zistených pri kontrolách a pracovných poradách počas
 vykonávania diela,

- súčinnosť projektantovi a/alebo zástupcovi projektanta povereného výkonom
 autorského dozoru pri kontrole vykonávanie diela.

* 1. Ak zhotoviteľ splní svoj záväzok vykonať celé dielo pred dohodnutou lehotou, objednávateľ sa zaväzuje dielo prevziať aj v skoršom termíne ponúkanom zhotoviteľom. Preberanie jednotlivých častí diela za účelom postupného platenia ceny za dielo nemá vplyv na prípadnú zodpovednosť zhotoviteľa za vady diela a na plynutie reklamačných a záručných lehôt; reklamačné a záručné lehoty začínajú plynúť až odovzdaním a prevzatím celého diela.
	2. Zhotoviteľ je povinný ihneď písomne oboznámiť objednávateľa o vzniku akejkoľvek udalosti, ktorá bráni alebo sťažuje vykonanie diela.
	3. Objednávateľ je povinný zhotoviteľovi poskytnúť pri plnení tejto zmluvy všetku rozumne požadovanú a potrebnú súčinnosť. Objednávateľ je oprávnený v ktoromkoľvek štádiu vykonávania diela kontrolovať jeho vykonávanie.
	4. Zhotoviteľ znáša nebezpečenstvo vzniku škody na diele, ktoré je predmetom tejto zmluvy, ako aj na ostatných zariadeniach objednávateľa, ktorých sa vykonávanie diela podľa tejto zmluvy týka, a to od začatia vykonávania diela až do odovzdania a prevzatia diela, ktorá bola predmetom tejto zmluvy. Podpisom preberacieho protokolu a prevzatím a odovzdaním diela zmluvnými stranami prechádza nebezpečenstvo vzniku škody na diele a na ostatných zariadeniach
	objednávateľa, ktorých sa vykonávanie diela podľa tejto zmluvy týkalo, na objednávateľa.
	5. Nebezpečenstvo vzniku škody a vlastnícke právo k zariadeniam, dielom a materiálom dodaných zhotoviteľom v rámci vykonaného diela a k podkladovým materiálom k dielu, ak dovtedy nenáležalo objednávateľovi, prechádza zo zhotoviteľa na objednávateľa, odovzdaním a prevzatím diela objednávateľovi.
	6. Zhotoviteľ zodpovedá objednávateľovi za všetky škody na majetku objednávateľa a na živote, zdraví a majetku tretích osôb, spôsobené porušením akejkoľvek povinnosti pri vykonávaní diela. Za škodu sa na účely tejto zmluvy považujú aj sankcie (pokuty) uložené príslušnými štátnymi orgánmi a orgánmi verejnej správy za porušenie týchto povinnosti, ak tieto povinnosti podľa tohto odseku zaťažovali zhotoviteľa a nie objednávateľa, ktoré boli objednávateľovi po vyčerpaní opravných prostriedkov uložené, ak objednávateľ riadne a včas umožnil zhotoviteľovi uplatňovať v príslušných konaniach všetky dostupné návrhy, opravné prostriedky a námietky, o ktorých uplatnenie v týchto konaniach alebo za účelom začatia opravných konaní zhotoviteľ objednávateľa písomne požiadal, a ak náklady spojené s uplatňovaním týchto návrhov, opravných prostriedkov a námietok zhotoviteľ objednávateľovi na jeho žiadosť zaplatil.
	7. **Stavebný denník.** Zhotoviteľ je povinný viesť stavebný denník od prevzatia staveniska v súlade so všeobecne záväznými právnymi predpismi, do ktorého je povinný zapisovať všetky podstatné a rozhodujúce skutočnosti pre naplnenie predmetu tejto zmluvy, najmä údaje o časovom a technologickom postupe vykonávania diela a jeho akosti, zdôvodnenie odchýlok vykonávaného diela od tejto zmluvy, inak zodpovedá za škodu tým objednávateľovi spôsobenú. Objednávateľ je oprávnený kontrolovať obsah stavebného denníka a k zápisom v ňom vykonaných pripájať svoje stanoviská, pripomienky a námietky (ďalej spoločne len „**zápisy**“). Zhotoviteľ je povinný umožniť objednávateľovi kontrolovať obsah stavebného denníka a vykonávať v ňom zápisy; za tým účelom je zhotoviteľ povinný zabezpečiť trvalý prístup objednávateľa k stavebnému denníku na stavenisku v pracovnom čase počas vykonávania diela. Vedenie stavebného denníka sa končí odovzdaním a prevzatím diela.

Stavebný denník sa skladá z úvodných listov, z denných záznamov a príloh:

a) úvodné listy obsahujú:

- základný list, v ktorom je uvedený názov a sídlo stavebníka, generálneho projektanta, zhotoviteľa stavby a zmeny týchto údajov,

- identifikačné údaje stavby podľa projektu,

- zoznam dokumentácie stavby, jej zmien a doplnkov,

- prehľad prehliadok a skúšok každého druhu,

b) denné záznamy sa vpisujú do knihy stavebného denníka s očíslovanými listami na dva oddeliteľné prepisy. Denné záznamy čitateľne zapisuje a podpisuje stavbyvedúci zhotoviteľa vždy v ten deň, keď sa práce vykonali, alebo keď nastali okolnosti, ktoré sú predmetom záznamu.

 Okrem stavbyvedúceho je oprávnený v stavebnom denníku vykonávať zápisy stavebný dozor objednávateľa (stavebníka), projektant alebo zástupca projektanta poverený výkonom autorského dozoru. Ak osoba, ktorá je oprávnená vykonávať zápisy do stavebného denníka, a ktorej je zápis určený, nesúhlasí s vykonaným zápisom, je oprávnená vyjadriť sa k nemu do troch (3) pracovných dní, inak platí, že s obsahom zápisu súhlasí. Stavbyvedúci zhotoviteľa predloží stavebnému dozoru objednávateľa denný záznam najneskôr v nasledujúci pracovný deň a odovzdá mu prvý prepis. Ak stavebný dozor s obsahom denného záznamu nesúhlasí, zapíše svoje pripomienky, námietky s uvedením dôvodov do troch (3) pracovných dní do stavebného denníka, inak platí, že s obsahom denného záznamu súhlasí.

 Právo usmerňovať stavebné práce prostredníctvom stavebného denníka má len odborný dozor objednávateľa.

* 1. Úspešný uchádzač ako zhotoviteľ predmetu zákazky je povinný strpieť výkon kontroly /auditu/ overovania súvisiaceho s dodaním predmetu zákazky a to kedykoľvek počas platnosti a účinnosti predmetnej Zmluvy o poskytnutí nenávratného finančného príspevku vykonávaný v súlade s príslušnými právnymi predpismi SR a EU oprávnenými osobami a poskytnúť im všetku potrebnú súčinnosť.
1. **BEZPEČNOSŤ A OCHRANA ŽIVOTNÉHO PROSTREDIA**
	1. Pri plnení tejto zmluvy sa zhotoviteľ zaväzuje dodržiavať právne predpisy a plniť úlohy na úseku bezpečnosti a ochrany zdravia pri práci (ďalej len „**BOZP**“) a ochrany pred požiarmi na účely predchádzania vzniku požiarov a zabezpečenia podmienok na účinné zdolávanie požiarov (ďalej len „**PO**“) v sídle, priestoroch, objektoch a na pracoviskách objednávateľa, v ktorých sa bude plniť táto zmluva, (ďalej len „**pracovisko**“ alebo aj „**stavenisko**“). Zhotoviteľ je povinný ochraňovať a zlepšovať stav životného prostredia a všetkých jeho zložiek, najmä ovzdušia, vôd, hornín, pôdy a organizmov (ďalej len „**ŽP**“). Najmä je povinný predchádzať znečisťovaniu ŽP a poškodzovaniu ŽP a minimalizovať nepriaznivé dôsledky svojej činnosti pri plnení tejto zmluvy na ŽP. Zhotoviteľ preberá vo vzťahu k objednávateľovi plnú zodpovednosť za ekologickú ujmu, ktorú pri plnení tejto zmluvy spôsobí.
	2. Objednávateľ je povinný odovzdať zhotoviteľovi pracovisko tak, aby zhotoviteľ mohol riadne a včas plniť túto zmluvu. O odovzdaní a prevzatí pracoviska spíšu zmluvné strany zápisnicu. V prípade, ak zhotoviteľ začne plniť túto zmluvu bez zápisničného prevzatia pracoviska, má sa za to, že pracovisko bolo objednávateľom odovzdané a zhotoviteľom prevzaté riadne.
	3. Za vytvorenie podmienok na zaistenie BOZP, PO a ochrany ŽP, zabezpečenie a vybavenie pracoviska na bezpečný výkon práce za účelom plnenia tejto zmluvy a dodržiavanie všeobecne záväzných právnych predpisov, ako aj technických noriem (aj keď nie sú všeobecne záväzné) pri plnení tejto zmluvy na pracovisku zodpovedá v plnom rozsahu a výlučne zhotoviteľ.
	4. Zhotoviteľ vyhlasuje, že bude vykonávať činnosť podľa tejto zmluvy výlučne takými fyzickými osobami, ktorých zdravotný stav, schopnosti, vek, kvalifikačné predpoklady a odborná spôsobilosť zodpovedajú tejto činnosti podľa zmluvy, a to podľa právnych predpisov všeobecne, ako aj osobitne podľa právnych predpisov a ostatných predpisov na zaistenie BOZP, a to bez ohľadu na jeho právny vzťah k uvedeným fyzickým osobám (ďalej len „**zamestnanci**“). Zamestnancom sa na účely tohto článku rozumejú všetky fyzické osoby, ktoré sa budú podieľať na plnení tejto zmluvy, okrem zamestnancov objednávateľa, a to zhotoviteľ, ak je fyzickou osobou, a jeho spolupracujúce osoby, jeho zamestnanci, jeho subdodávatelia, ak sú fyzickými osobami, a ich spolupracujúce osoby a ich zamestnanci.
	5. Zhotoviteľ je oprávnený zveriť vykonanie časti diela subdodávateľovi iba v rozsahu uvedenom v Prílohe č. 4 - Zoznam subdodávateľov tejto Zmluvy. Pri výkone diela prostredníctvom subdodávateľov je zhotoviteľ plne zodpovedný voči objednávateľovi za včasné a riadne vykonanie diela, akoby ho vykonával sám.
	6. V prípade, že sa obe zmluvné strany dohodnú na zmene subdodávateľov uvedených v Prílohe č. 4, každý subdodávateľ, ktorého sa týka návrh na zmenu, musí spĺňať podmienku oprávnenosti (viď. § 32 ods. 1 písm. e) zák. č. 343/2015 Z. z. zákona o verejnom obstarávaní v znení neskorších predpisov) vo vzťahu k tej časti predmetu zákazky, ktorú má subdodávateľ plniť.
	7. Objednávateľ určuje pravidlo na zmenu subdodávateľov počas plnenia zmluvy:

- V prípade, ak dôjde počas realizácie diela k zmene subdodávateľa oproti Zoznamu subdodávateľa uvedeného v Prílohe č. 4 tejto Zmluvy, je zhotoviteľ povinný predložiť objednávateľovi do 3 pracovných dní odo dňa kedy sa o tejto skutočnosti dozvie žiadosť o zmenu subdodávateľa v ktorej budú uvedené:

- údaje o novom subdodávateľovi (v prípade fyzickej osoby: meno a priezvisko, adresa pobytu, identifikačné číslo alebo dátum narodenia, v prípade právnickej osoby: obchodné meno alebo názov, sídlo, identifikačné číslo) a údaje o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia

- informácia o podiele zákazky, ktorú má zhotoviteľ v úmysle zadať novému subdodávateľovi a o predmete zmluvy o subdodávke

- čestné vyhlásenie podpísané osobou oprávnenou konať za zhotoviteľa, že nový subdodávateľ spĺňa alebo najneskôr v čase plnenia bude spĺňať podmienky oprávnenosti (viď. § 32 ods. 1 písm. e) zákona o verejnom obstarávaní) vo vzťahu k tej časti predmetu zákazky, ktorú má tento subdodávateľ plniť.

* 1. Zhotoviteľ pri výbere subdodávateľa musí postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
	2. Zhotoviteľ je povinný každú zmluvu o subdodávke uzatvoriť v písomnej forme len s predchádzajúcim písomným súhlasom objednávateľa k navrhovanému subdodávateľovi.
	3. Objednávateľ rozhodne o súhlase alebo nesúhlase s uzatvorením takejto zmluvy o subdodávke na základe predloženia informácií o predmete zmluvy o subdodávke, informácií o osobe nového subdodávateľa a čestného vyhlásenia, pričom podkladom pre prípadné rozhodnutie o nesúhlase s uzatvorením takejto zmluvy môže byť v tomto prípade zistenie rozporu predložených informácii.
	4. Objednávateľ oznámi zhotoviteľovi svoje rozhodnutie o súhlase alebo nesúhlase s uzatvorením zmluvy o subdodávke najneskôr do 3 pracovných dní od doručenia žiadosti o udelenie tohto súhlasu. Ak objednávateľ neoznámi svoj nesúhlas do 3 pracovných dní odo dňa doručenia žiadosti o schválenie, v tomto prípade to znamená, že nemá výhrady k výberu nového subdodávateľa a zhotoviteľ je oprávnený uzatvoriť s vybraným novým subdodávateľom príslušnú zmluvu, na základe ktorej bude zabezpečované plnenie tejto Zmluvy.
	5. Prípadné nedostatky pracoviska a informácií a pokynov poskytnutých objednávateľom je zhotoviteľ povinný uplatniť písomne pred začatím plnenia tejto zmluvy, inak platí, že pracovisko je náležite zabezpečené a vybavené na bezpečný výkon práce za účelom plnenia tejto zmluvy, zhotoviteľ dostal potrebné a dostatočné informácie a pokyny na zaistenie BOZP, PO a ochranu ŽP platné pre pracovisko a že plnenie žiadnych ďalších povinností na úseku BOZP, PO a ochrany ŽP sa zo strany objednávateľa nevyžaduje. Zhotoviteľ je povinný písomne uplatňovať u objednávateľa nedostatky týkajúce sa BOZP, PO a ochrany ŽP, ktoré sa vyskytnú neskôr pri plnení tejto zmluvy, za odstránenie ktorých zodpovedá objednávateľ.
	6. Objednávateľ nie je povinný zabezpečovať zamestnancom doprovod na pracovisku.
	7. Zamestnanci nesmú na pracovisku požívať alkoholické nápoje, omamné látky, psychotropné látky alebo prípravky a plniť túto zmluvu pod ich vplyvom. Ďalej musia dodržiavať zákaz fajčenia a musia používať a nosiť osobné ochranné pracovné pomôcky a prostriedky.
	8. Zhotoviteľ je povinný ihneď oznámiť vznik každého pracovného úrazu objednávateľovi.
	9. Zhotoviteľ je povinný bez zbytočného odkladu ohlásiť objednávateľovi ekologickú ujmu, ktorú pri plnení tejto zmluvy spôsobí, najmä je povinný ohlásiť mimoriadne zhoršenie alebo ohrozenie kvality vôd alebo iných zložiek ŽP alebo únik nebezpečných látok pri manipulácii s nimi alebo pri ich preprave.
	10. V rámci ochrany ŽP je zhotoviteľ povinný predchádzať vzniku odpadov a s prípadnými odpadmi vznikajúcimi pri plnení tejto zmluvy je povinný nakladať alebo inak zaobchádzať v súlade s právnymi predpismi na úseku odpadového hospodárstva (ďalej len „**OH**“) tak, aby bol naplnený jeho účel.
	11. Ak pri plnení tejto zmluvy vznikne odpad, zhotoviteľ sa považuje za pôvodcu odpadu a držiteľa dopadu, je povinný plniť povinnosti držiteľa odpadu pre odpady vznikajúce pri plnení tejto zmluvy, pričom za plnenie týchto povinností zodpovedá v plnom rozsahu a výlučne zhotoviteľ, pokiaľ v tejto zmluve nie je uvedené inak. Zhotoviteľ zaradí odpad podľa Katalógu odpadov a toto zaradenie a predpokladané množstvo odpadu oznámi objednávateľovi, zhromaždí odpad oddelene podľa druhov odpadov a zabezpečí ho pred znehodnotením, odcudzením alebo iným nežiaducim únikom a odpad zhodnotí, ponúkne na zhodnotenie oprávnenej osobe, zneškodní alebo zabezpečí jeho zneškodnenie oprávnenou osobou.
	12. Zhotoviteľ je povinný na požiadanie objednávateľa preukázať splnenie svojich povinností na úseku BOZP, PO a ochrany a tvorby ŽP vrátane OH v lehote troch (3) pracovných dní od dňa doručenia žiadosti objednávateľa, a to najmä predložením dokladov preukazujúcich preškolenie zamestnancov, predložením oprávnení zamestnancov na výkon činnosti podľa tejto zmluvy a predložením dokladov o určení bezpečných pracovných postupov pre činnosti vykonávané podľa tejto zmluvy.
	13. Zhotoviteľ zodpovedá objednávateľovi za všetky škody spôsobené porušením akejkoľvek povinnosti na úseku BOZP, PO a ochrany a tvorby ŽP vrátane OH. Za škodu sa na účely tejto zmluvy považujú aj sankcie (pokuty) uložené príslušnými štátnymi orgánmi a orgánmi verejnej správy za porušenie povinnosti na úseku BOZP, PO a ochrany a tvorby ŽP vrátane OH, ak tieto povinnosti podľa tohto článku zaťažovali zhotoviteľa a nie objednávateľa, ktoré boli objednávateľovi po vyčerpaní opravných prostriedkoch uložené, ak objednávateľ riadne a včas umožnil zhotoviteľovi uplatňovať v príslušných konaniach všetky dostupné návrhy, opravné prostriedky a námietky, o ktorých uplatnenie v týchto konaniach alebo za účelom začatia opravných konaní zhotoviteľ objednávateľa písomne požiadal, a ak náklady spojené s uplatňovaním týchto návrhov, opravných prostriedkov a námietok zhotoviteľ objednávateľovi na jeho žiadosť zaplatil.
	14. Porušovanie pravidiel BOZP, PO a ochrany a tvorby ŽP vrátane OH zo strany zhotoviteľa oprávňuje objednávateľa bez ďalšieho kedykoľvek od tejto zmluvy odstúpiť.
1. **ODOVZDANIE A PREVZATIE DIELA**
	1. Zhotoviteľ sa zaväzuje okrem vykonania zápisu v stavebnom denníku vyzvať aj písomne objednávateľa, resp. jeho zástupcu, na kontrolu všetkých prác, ktoré majú byť v priebehu ďalšieho vykonávania diela zakryté alebo sa stanú neprístupnými, minimálne tri (3) pracovné dni vopred. Ak sa objednávateľ nedostaví a nevykoná kontrolu týchto prác, je zhotoviteľ oprávnený pokračovať vo vykonávaní diela aj bez vykonania tejto kontroly. Ak bude objednávateľ požadovať dodatočne odkrytie týchto prác, je zhotoviteľ povinný odkrytie týchto prác vykonať, za čo je oprávnený požadovať od objednávateľa náhradu nákladov s tým spojených, pokiaľ sa nezistí vadné vykonanie odkrytých prác. Zhotoviteľ je povinný zhotovovať počas vykonávania diela preukaznú fotodokumentáciu sám a na vlastné náklady; táto fotodokumentácia tvorí súčasť protokolu o odovzdaní a prevzatí diela.
	2. O odovzdaní a prevzatí diela na účely platenia ceny za dielo spíšu zmluvné strany písomný protokol. Protokol bude obsahovať najmä základné údaje o vykonanej časti diela, použitých stavebných výrobkoch a materiáloch, odovzdaní a prevzatí časti diela, súpis odovzdanej dokumentácie týkajúcej sa časti diela a prípadných zistených vád a nedorobkov, opatrenia a lehoty na odstránenie zistených vád časti diela, stanoviská zhotoviteľa, objednávateľa a projektanta k zisteným vadám, bude datovaný a podpísaný zmluvnými stranami. Zhotoviteľ je povinný zistené vady diela odstrániť v dohodnutej lehote. Ak sa zmluvné strany, v prípade rozporu stanovísk zmluvných strán k zisteným vadám, nedohodnú na lehote odstránenia týchto vád, bude rozhodujúce stanovisko objednávateľa. Návrh protokolu podľa podmienok stanovených touto zmluvou a všeobecne záväznými právnymi predpismi je povinný vypracovať a predložiť zhotoviteľ.
	3. O odovzdaní a prevzatí celého diela spíšu zmluvné strany písomný protokol. Protokol bude obsahovať najmä základné údaje o vykonanom diele, použitých stavebných výrobkoch a materiáloch, odovzdaní a prevzatí diela, súpis odovzdanej dokumentácie týkajúcej sa diela a prípadných zistených vád a nedorobkov, opatrenia a lehoty na odstránenie zistených vád diela, stanoviská zhotoviteľa, objednávateľa a projektanta k zisteným vadám, bude datovaný a podpísaný zmluvnými stranami. Zhotoviteľ je povinný zistené vady diela odstrániť v dohodnutej lehote. Ak sa zmluvné strany, v prípade rozporu stanovísk zmluvných strán k zisteným vadám, nedohodnú na lehote odstránenia týchto vád, bude rozhodujúce stanovisko objednávateľa. Návrh protokolu podľa podmienok stanovených touto zmluvou a všeobecne záväznými právnymi predpismi je povinný vypracovať a predložiť zhotoviteľ.
	4. Objednávateľ nie je povinný prevziať dielo ak je vykonané vadne, ak však prevezme vadne vykonané dielo, jeho práva zo zodpovednosti za vady diela ostávajú v plnom rozsahu zachované. Ak sa však jedná o vady diela, ktorých charakter umožňuje riadne užívanie diela, tieto nie sú dôvodom pre neprevzatie diela, zhotoviteľ je však povinný ich odstrániť v lehote troch (3) pracovných dní, pokiaľ sa v písomnom protokole zmluvné strany nedohodnú inak.
	5. V prípade, ak objednávateľ v rozpore s touto zmluvou neprevezme dielo ani v lehote desiatich (10) pracovných dní od doručenia výzvy zhotoviteľa na jeho prevzatie a po uplynutí tejto lehoty objednávateľ neprevezme dielo ani v náhradnej zhotoviteľom určenej a objednávateľovi písomne oznámenej lehote, ktorá nesmie byť krajšia ako päť (5) pracovných dní, považuje sa záväzok vykonať dielo za splnený, ibaže objednávateľ preukáže opak. V takom prípade sa podpis objednávateľa na protokole nevyžaduje.
2. **CENA ZA DIELO**
	1. Na základe dohody zmluvných strán sa objednávateľ zaväzuje zaplatiť zhotoviteľovi cenu za dielo podľa zhotoviteľom položkovito oceneným výkazom výmer a v rozsahu zhotoviteľom skutočne vykonaných výkonov, prác a skutočne dodaných zariadení, výrobkov, materiálov a hmôt. Cena za dielo však nepresiahne sumu

 **..................................................€ bez DPH**

 **slovom .................................... € bez DPH**

 **...................................................€ s DPH**

 **Slovom ........................................€ s DPH**

 **resp., neplatca DPH ..................................................€**

 **slovom .......................................................................€**

Takto stanovená cena za dielo bola určená dohodou Zmluvných strán vychádzajúcou z projektovej dokumentácie a ocenených výkazov výmer, jednotlivých výkonov, prác, zariadení, výrobkov, a bude sa aplikovať počas celej doby vykonávania diela.

* 1. V cenách jednotlivých výkonov, prác, zariadení, výrobkov, materiálov a hmôt ako aj v cene za dielo sú zahrnuté všetky náklady a výdavky zhotoviteľa, ktoré súvisia s vykonaním diela podľa tejto zmluvy najmä:

- náklady spojené s vybudovaním, prevádzkou, údržbou a vyprataním staveniska,

- náklady spojené so zabezpečením plnenia povinnosti na úseku BOZP, PO a ochrany a tvorby
 ŽP

- náklady na energie a média spotrebované pri vykonávaní diela,

- náklady spojené s prácou v noci, v dňoch pracovného pokoja, v nadčasoch, s prácou
 vykonávanou za sťažených poveternostných podmienok,

- náklady spojené s plnením povinnosti zhotoviteľa vo vzťahu k skúšobnému plánu a s
 odovzdaním a prevzatím diela,

- náklady poistenia podľa tejto zmluvy.

1. **PLATOBNÉ PODMIENKY**
	1. Na základe dohody zmluvných strán dohodnutú zmluvnú cenu za uskutočnené práce uhradí Objednávateľ Zhotoviteľovi bezhotovostným platobným stykom, bez poskytnutia preddavku na základe predloženej faktúry za preukázateľne uskutočnené práce po ich vykonaní do 60 kalendárnych dní odo dňa schválenia Súpisu prác Objednávateľom, pričom faktúra musí obsahovať všetky náležitosti v zmysle všeobecne záväzných právnych predpisov a jej prílohou musí byť kópia protokolu o odovzdaní a prevzatí prác a kópia stavebného denníka preukazujúca vykonanie fakturovaných výkonov, prác, zariadení, výrobkov, materiálov a hmôt ako aj prehľadný súpis vykonaných výkonov, prác, dodaných zariadení, výrobkov, materiálov a hmôt podľa oceneného výkazu výmer potvrdený zástupcom objednávateľa.
	2. V prípade prípadných námietok objednávateľa voči správnosti vystavenej faktúry je objednávateľ oprávnený:

a) faktúru, ktorá má chybu vyplývajúcu z nesprávne uvedeného množstva alebo ceny, do 14 pracovných dní odo dňa jej doručenia objednávateľovi reklamovať u zhotoviteľa spolu s vytknutím jej nesprávnosti, pričom zhotoviteľ je povinný chybnú faktúru opraviť vyhotovením nového účtovného dokladu – faktúry, ktorý dopĺňa pôvodnú faktúru s tým, že tento doklad musí okrem povinných údajov obsahovať aj poradové číslo pôvodnej faktúry; alebo

b) faktúru, ktorá nespĺňa formálne náležitosti podľa ustanovení § 71 ods. 2 zákona č. 222/2004 Z. z. o dani z pridanej hodnoty v znení neskorších predpisov, vrátiť zhotoviteľovi spolu s vytknutím jej nesprávnosti.

 V prípade oprávnených námietok uvedených vyššie v tomto odseku sa má za to, že faktúra nebola doručená objednávateľovi.

* 1. Dňom zaplatenia platby v súlade s ustanoveniami tejto zmluvy sa rozumie deň pripísania príslušnej sumy v prospech bankového účtu oprávnenej zmluvnej strany.
	2. V prípade reklamácie vád diela až do vyriešenia reklamácie pre zmluvné strany záväzným spôsobom (právoplatné ukončenie reklamačného konania) objednávateľ nie je v omeškaní s úhradou ceny za dielo.
	3. Pre prípad omeškania objednávateľa s platením ceny za dielo si zmluvné strany dohodli platenie úrokov z omeškania vo výške 0,05% zo sumy, s ktorou je objednávateľ v omeškaní, za každý deň z omeškania.
	4. V prípade, že objednávateľ potom, čo bude v omeškaní s platením ceny za dielo, túto nezaplatí ani na písomnú výzvu zhotoviteľa, zhotoviteľ bude oprávnený od tejto zmluvy odstúpiť.
	5. Objednávateľ je oprávnený zadržať sumu vo výške 10% z celkovej fakturovanej sumy ako zábezpeku na svoje prípadné nároky zo zodpovednosti za vady diela, ktorú vyplatí zhotoviteľovi vo výške 50% zadržanej sumy po uplynutí dvadsiatich štyroch (24) mesiacov zo záručnej doby a zvyšok zadržanej sumy po uplynutí celej záručnej doby. Objednávateľ vyplatí zhotoviteľovi zadržanú sumu podľa predchádzajúcej vety tohto odseku kedykoľvek počas plynutia záručnej doby ihneď potom, čo zhotoviteľ preukáže objednávateľovi, že zabezpečil svoj záväzok zo zodpovednosti za vady diela bankovou zárukou.
	6. Zhotoviteľ je oprávnený zabezpečiť svoj záväzok zo zodpovednosti za vady diela bankovou zárukou zriadenou v prospech objednávateľa vo výške 10% z ceny za dielo podľa článku 5 tejto zmluvy, ktorá musí byť vystavená najneskôr v lehote do 30 dní odo dňa odovzdania a prevzatia diela objednávateľom podľa tejto zmluvy na dobu minimálne šesťdesiat (60) mesiacov odo dňa podpísania zápisnice o odstránení všetkých vád a nedorobkov uvedených v protokole o odovzdaní a prevzatí diela. Banková záruka musí byť vystavená tuzemskou bankou a musí oprávňovať objednávateľa na čiastočné alebo úplné využívanie bankovej záruky. Banková záruka nesmie obsahovať zákaz odstúpenia, založenia alebo vinkulácie nárokov zo záruky.
	7. Verejná zákazka bude financovaná formou nenávratného finančného príspevku z prostriedkov Ministerstva vnútra Slovenskej republiky ako Sprostredkovateľského orgánu pre Operačný program Ľudské zdroje a vlastných finančných zdrojov verejného obstarávateľa.
	8. Platobná povinnosť verejného obstarávateľa sa považuje za splnenú v deň, keď bude z jeho bankového účtu poukázaná príslušná platba na účet úspešného uchádzača.
	9. **Fakturácia sa uskutoční v dvoch čiastkach. Prvá fakturácia sa uskutoční po vykonaní cca 50 % prác na základe stavebného denníka a preukázateľne uskutočnených prác, potvrdených objednávateľom.**
1. **ZODPOVEDNOSŤ ZA VADY**
	1. Zmluvné strany dojednávajú pre dielo záručnú dobu v trvaní šesťdesiat (60) mesiacov na vykonané dielo podľa tejto zmluvy, ktorá začína plynúť dňom odovzdania a prevzatia celého diela, resp. riadneho odstránenia vád diela, na odstránení ktorých sa zmluvné strany dohodli pri odovzdaní a prevzatí diela.
	2. Zhotoviteľ preberá záruku, že počas záručnej doby:
2. dielo bude vykonané presne v súlade so všetkými špecifikáciami podľa tejto

zmluvy,

b) použité stavebné výrobky, materiály, hmoty a zariadenia budú najvyššej kvality a bezvadné,

c) dielo po jeho vykonaní bude bezpečné a vhodné na objednávateľom špecifikované účely a bude spĺňať podmienky stanovené všeobecne záväznými právnymi predpismi, technickými normami, aj keď nie sú právne záväzné, a touto zmluvou,

d) objednávateľ získa vlastnícke právo k zariadeniam, výrobkom a materiálom dodaných zhotoviteľom v rámci vykonaného diela, neobmedzené žiadnymi záložnými právami, bremenami a skutočnými alebo uplatnenými porušeniami práv k predmetom duševného vlastníctva.

* 1. Zodpovednosť zhotoviteľa za vady nie je dotknutá tým, že objednávateľ neoznámil zhotoviteľovi vady vykonaného diela bez zbytočného odkladu potom, čo ich zistiť mal pri vynaložení odbornej starostlivosti pri prehliadke alebo kedykoľvek neskôr. Objednávateľ teda môže reklamovať vady bez obmedzenia času počas celej záručnej doby. Prípadné reklamácie je objednávateľ povinný uplatniť u zhotoviteľa písomne najneskôr do 14 pracovných dní odo dňa, keď vadu zistil, najneskôr však počas trvania záručnej doby. Uplatnenie vád a nárokov zo zodpovednosti za vady musí objednávateľ uskutočniť písomne, inak sa naň neprihliada. Uplatnenie vady musí obsahovať stručný opis vady alebo toho, ako sa vada prejavuje.
	2. V prípade výskytu vád počas záručnej doby má objednávateľ práva vyplývajúce z Obchodného zákonníka, ktoré môžu byť vykonané počas celej záručnej doby. V prípade nároku na odstránenie vád je zhotoviteľ povinný vady na vlastný účet odstrániť v primeranej lehote, najneskôr však do 15 dní od doručenia písomnej reklamácie, pokiaľ sa zmluvné strany nedohodnú písomne inak. Po márnom uplynutí tejto lehoty sa vada bude považovať za neodstrániteľnú. Nárok na odstúpenie od tejto zmluvy je možné uplatniť aj len čiastočne čo do vadnej časti diela. Nad to má objednávateľ právo opraviť alebo zabezpečiť opravu vady na náklady zhotoviteľa.
	3. V súlade s ustanoveniami § 75 ods. 3 zákona č. 222/2004 Z. z. o dani z pridanej hodnoty v znení neskorších predpisov je objednávateľ oprávnený vystaviť čo do nároku na zľavu z ceny za dielo za vadne vykonanú opravu alebo jej časť faktúru v mene a na účet zhotoviteľa, a to za podmienok, že objednávateľ riadne reklamoval vady a zhotoviteľ nevystavil dobropis alebo opravnú faktúru na zľavu z ceny za dielo v lehote 30 dní odo dňa doručenia reklamácie zhotoviteľovi.
1. **OSOBITNÉ USTANOVENIA**
	1. V prípade, že sa zhotoviteľ dostane do omeškania so splnením záväzku vykonať dielo, objednávateľ je oprávnený požadovať od zhotoviteľa zmluvnú pokutu vo výške 0,05% z ceny za dielo za každý deň omeškania. To isté platí v prípade, že sa zhotoviteľ dostane do omeškania s odstraňovaním vád a nedorobkov diela. Nedotýkajúc sa uvedeného, objednávateľ je v takomto prípade oprávnený poskytnúť zhotoviteľovi primeranú lehotu na vykonanie diela, ktorá nesmie byť kratšia ako tri (3) dni, po ktorej márnom uplynutí je oprávnený od tejto zmluvy odstúpiť.
	2. Objednávateľ je oprávnený požadovať od zhotoviteľa zmluvnú pokutu vo výške 166 € za každé menej závažné porušenie povinnosti vyplývajúcej z pravidiel BOZP, PO a ochrany a tvorby životného prostredia vrátane OH podľa tejto zmluvy a vo výške 1 660 € za každé hrubé porušenie povinnosti vyplývajúcej z pravidiel BOZP, PO a ochrany a tvorby životného prostredia vrátane OH podľa tejto zmluvy.
	3. Zmluvné pokuty podľa tejto zmluvy sú splatné na základe písomnej výzvy oprávnenej zmluvnej strany doručenej povinnej zmluvnej strane.
	4. Zaplatením zmluvnej pokuty podľa tejto zmluvy nie je dotknuté právo na náhradu škody spôsobenej porušením povinnosti, pre prípad porušenia ktorej bola dohodnutá; a náhrada škody môže byť uplatňovaná oprávnenou zmluvnou stranou voči povinnej zmluvnej strane v plnej výške.
	5. **V rámci tejto zákazky sa uplatňuje aspekt sociálneho verejného obstarávania.**
		1. Vzhľadom k tomu, že Objednávateľ na financovanie predmetu zmluvy bude využívať zdroje zo ŠF EÚ a štátneho rozpočtu SR má povinnosť pri verejnom obstarávaní uplatniť sociálny aspekt a z toho dôvodu sa zmluvné strany dohodli a zároveň sa
		2. Zhotoviteľ zaväzuje, že na celú dobu zhotovenia diela zamestná minimálne jednu osobu, ktorá kumulatívne spĺňa predpoklady:
		3. a) patrí k marginalizovanej rómskej komunite, a zároveň
		4. b) je dlhodobo nezamestnaná v zmysle § 8 zákona č. 5/2004 Z. z. o službách zamestnanosti a o zmene a doplnení niektorých zákonov.
		5. Pri hľadaní vhodných uchádzačov o zamestnanie spĺňajúcich kumulatívne predpoklady podľa písm. a) a b) vyššie poskytne Objednávateľ Zhotoviteľovi potrebnú súčinnosť spočívajúcu v predložení zoznamu osôb, ktoré tieto predpoklady spĺňajú.
		6. Splnenie predpokladov uchádzačmi o zamestnanie podľa písm. a) a b) vyššie sa preukáže čestným vyhlásením uchádzača o zamestnanie o tom, že patrí k marginalizovanej rómskej komunite a relevantným potvrdením príslušného Úradu práce, sociálnych vecí a rodiny o zaradení uchádzača do evidencie dlhodobo nezamestnaných.
		7. Ak zhotoviteľ nevyberie zo zoznamu osôb predloženého Objednávateľom vhodného uchádzača o zamestnanie, je Zhotoviteľ oprávnený zamestnať iné osoby spĺňajúce kumulatívne predpoklady podľa písm. a) a b) vyššie.
		8. Zhotoviteľ je povinný na preukázanie splnenia povinnosti Zhotoviteľa zamestnať min jednu osobu spĺňajúcu predpoklady podľa písm. a) a b) vyššie, a to predložením dokumentov preukazujúcich jej splnenie (napr. pracovná zmluva, dohoda o vykonaní práce a podobne, vrátane čestných prehlásení uchádzačov o zamestnanie a potvrdenia z príslušného Úradu práce, sociálnych vecí a rodiny).
		9. Objednávateľ následne tieto dokumenty predloží poskytovateľovi pomoci.
	6. **Objednávateľ za porušenie tejto povinnosti bude uplatňovať zmluvnú pokutu vo výške 0,3% zo zmluvnej ceny diela v EUR bez DPH (vrátane prípadne uzavretých dodatkov, ktorými by sa navyšovala cena diela) za každý, aj začatý, deň omeškania, až do splnenia porušenej povinnosti**

**9. POISTENIE**

* 1. **Zhotoviteľ musí pre zákazku na uskutočnenie stavebných prác pred podpisom ZoD a zahájením realizácie prác uzatvoriť poistenie zodpovednosti za škodu spôsobenú podnikateľom minimálne do výšky hodnoty diela. Poistenie sa týka zodpovednosti za škody, ktoré by v súvislosti s vykonávaním diela mohol objednávateľovi spôsobiť sám, príp. ktoré by mohli spôsobiť objednávateľovi tretie osoby (napr. subdodávatelia zhotoviteľa) na sumu minimálne do výšky hodnoty diela.**
	2. Zhotoviteľ je povinný poistenie uvedené v odseku 9.1 tohto článku udržiavať po celý čas vykonávania diela, vinkulovať prípadné poistné plnenie v prospech objednávateľa, ako aj plniť všetky ďalšie podmienky zmluvne vyhradené poistiteľom, pre prípad neplnenia ktorých poistiteľ bude oprávnený znížiť alebo odmietnuť poistné plnenie v prípade vzniku poistnej udalosti, a riadne platiť poistné v zmysle uzatvorenej poistnej zmluvy.
	3. V prípade vzniku poistnej udalosti týkajúcej sa majetku objednávateľa je zhotoviteľ povinný ihneď písomne informovať objednávateľa a poistiteľa o poistnej udalosti a zabezpečiť všetky dôkazy a iné doklady nevyhnutné k zabezpečeniu poistného plnenia; ďalej je povinný poskytnúť objednávateľovi a poistiteľovi všetku súčinnosť. Zhotoviteľ je tiež povinný bez zbytočného odkladu, pokiaľ ho na to objednávateľ písomne vyzve, zabezpečiť uvedenie majetku objednávateľa do stavu predchádzajúceho poistnej udalosti spôsobenej zhotoviteľom a/alebo osobami podľa odseku 9.1 tohto článku na svoje náklady, pokiaľ sa zmluvné strany nedohodnú inak; povinnosť zhotoviteľa bez zbytočného odkladu uviesť majetok objednávateľa do pôvodného stavu pred poistnou udalosťou spôsobenou zhotoviteľom a/alebo osobami podľa odseku 9.1 tohto článku nie je dotknutá tým, že poistné plnenie nepokryje náklady na uvedenie majetku objednávateľa do pôvodného stavu pred poistnou udalosťou a dobou, kedy poistiteľ príslušné poistné plnenie vyplatí.
	4. Ak zhotoviteľ nesplní povinnosti podľa odsekov 9.1 až 9.3 tohto článku a dôjde k poškodeniu alebo zničeniu majetku objednávateľa, zhotoviteľ sa zaväzuje nahradiť objednávateľovi celú takto vzniknutú škodu bez ohľadu na prípadnú zodpovednosť tretích osôb. To platí aj v prípade odmietnutia alebo čiastočného odmietnutia poistného plnenia zo strany poistiteľa, a to až do výšky, v ktorej škoda nebola pokrytá poistným plnením.
	5. Zhotoviteľ je povinný kedykoľvek na požiadanie objednávateľa, v lehote troch (3) dní od doručenia tejto požiadavky zhotoviteľovi, preukázať objednávateľovi plnenie povinností podľa odseku 9.2 tohto článku.
1. **MLČANLIVOSŤ**
	1. Zmluvné strany budú mať pri plnení tejto zmluvy prístup k informáciám týkajúcim sa druhej zmluvnej strany (ďalej len „**dotknutá zmluvná strana**“) a jej podnikania, najmä k akýmkoľvek informáciám obchodnej, výrobnej, prevádzkovej, marketingovej, finančnej, majetkovej, organizačnej, personálnej, hospodárskej a/alebo technickej povahy. Tieto informácie alebo akékoľvek iné informácie verejne neprístupné a súvisiace s činnosťou dotknutej zmluvnej strany, ktoré druhá zmluvná strana získa ústne, písomne alebo v akejkoľvek inej forme pri plnení tejto zmluvy alebo v jej súvislosti, sú predmetom obchodného tajomstva dotknutej zmluvnej strany, alebo ich dotknutá zmluvná strana týmto označuje ako dôverné v zmysle ustanovenia § 271 Obchodného zákonníka (ďalej len „**dôverné informácie**“).
	2. Zmluvné strany sa zaväzujú, že počas trvania tejto zmluvy, ako aj po jej skončení

a) budú zachovávať mlčanlivosť o dôverných informáciách, najmä sa zaväzujú s dôvernými informáciami zaobchádzať ako s prísne tajnými, tieto dôverné informácie bez výslovného predchádzajúceho písomného súhlasu dotknutej zmluvnej strany priamo alebo nepriamo tretej osobe neoznámiť, nesprístupniť, nezverejniť alebo pre seba alebo iného nevyužiť,

b) písomne oznámia dotknutej zmluvnej strane akékoľvek okolnosti, ktoré by mohli viesť k vzniku konfliktu záujmov s dotknutou zmluvou stranou,

c) použijú dôverné informácie iba v súvislosti s plnením predmetu tejto zmluvy a na dosiahnutie účelu podľa tejto zmluvy,

d) obmedzia zverenie dôverných informácií iba tým svojim zamestnancom, ktorí sú určení na plnenie predmetu tejto zmluvy a u ktorých zabezpečujú dodržiavanie dôvernosti týchto informácií a povinností s tým súvisiacich,

e) o každom sprístupnení dôverných informácií tretej strane v prípadoch stanovených všeobecne záväznými právnymi predpismi budú informovať dotknutú zmluvnú stranu, pričom sa uvedené povinnosti zaväzujú vykonávať so všetkou potrebnou odbornou starostlivosťou.

* 1. V prípade porušení ktorejkoľvek povinnosti podľa odseku 10.1.2 tohto článku zmluvnou stranou je dotknutá zmluvná strana oprávnená požadovať od druhej zmluvnej strany zaplatenie zmluvnej pokuty vo výške 3 300 €, a to za každé jedno porušenie danej povinnosti s tým, že zaplatením zmluvnej pokuty nie je dotknutý nárok na náhradu škody spôsobenej prípadným porušením týchto povinností.
1. **OSOBNÉ ÚDAJE**
	1. Na základe poskytnutých informácií zhotoviteľ, ak je fyzickou osobou, (ďalej len „**dotknutá osoba**“) týmto vedome vyjadruje súhlas so spracúvaním svojich osobných údajov zo strany objednávateľa (ďalej len „**prevádzkovateľ**“) na stanovené účely, vrátane získavania osobných údajov kopírovaním, skenovaním alebo iným zaznamenávaním úradných dokladov na nosič informácií, monitorovania pracoviska prevádzkovateľa a tretích strán pomocou videozáznamu alebo audiozáznamu, získavania osobných údajov aj od inej osoby, spracúvania osobných údajov v informačnom systéme, sprístupňovania a poskytovania osobných údajov tretím stranám.
	2. Súhlas podľa odseku 11.1.1 tohto článku sa vzťahuje

a) na osobné údaje dotknutej osoby, ktorými sú titul, meno, priezvisko (aj rodné a predchádzajúce), dátum narodenia, rodné číslo, adresa bydliska, miesta, na ktorom sa zdržuje, trvalého pobytu, prechodného pobytu a tolerovaného pobytu, telefónne čísla, číslo bankového účtu, číslo občianskeho preukazu alebo iného dokladu totožnosti, štátna príslušnosť, vzdelanie, odborné kurzy, certifikáty, osvedčenia, podnikateľské oprávnenia a povolenia, ostatné oprávnenia a povolenia, údaje týkajúce sa zamestnania, údaje o plnení záväzkov podľa tejto zmluvy alebo v jej súvislosti, údaje potrebné pre správu a vymáhanie záväzkov dotknutej osoby podľa tejto zmluvy alebo v jej súvislosti, všetky písomnosti, vrátane písomností osobnej povahy, podobizne, obrazové snímky, obrazové a zvukové záznamy týkajúce sa dotknutej osoby alebo jej prejavov osobnej povahy, ako aj ďalšie osobné údaje, ktoré sú potrebné na dosiahnutie účelu ich spracúvania,

b) na nasledovné účely, ktorými sú uzatvorenie tejto zmluvy a prípadných ďalších zmlúv súvisiacich s touto zmluvou a ich plnenie a prípadné vymáhanie, vedenie účtovnej evidencie podľa všeobecne záväzných právnych predpisov, plnenie povinností na úseku daní, priamy marketing, udržiavanie poštového styku a evidencia osobných údajov, ochrana majetku, práv a právom chránených záujmov prevádzkovateľa a tretích strán, výkon oprávnených činností prevádzkovateľa a tretích strán, kontrola plnenia tejto zmluvy a prípadných ďalších zmlúv súvisiacich s touto zmluvou, dodržiavania právnych predpisov, ostatných predpisov a pokynov na zaistenie BOZP, PO a OH, ako aj plnenia úloh dotknutej osoby, občianske súdne konania, konania o priestupkoch a iné správne konania a plnenie povinností a realizovanie všetkých úloh prevádzkovateľa a tretích strán podľa všeobecne záväzných právnych predpisov,

c) na dobu potrebnú na dosiahnutie účelu spracúvania osobných údajov, najmenej však na dobu vyžadovanú všeobecne záväznými právnymi predpismi, najmä zákonom č. 431/2002 Z. z. o účtovníctve v znení neskorších predpisov a zákonom č. 395/2002 Z. z. o archívoch a registratúrach a o doplnení niektorých zákonov v znení neskorších predpisov,

d) aj na tretie strany, ktorými sú osoby priamo alebo nepriamo majetkovo a personálne prepojené s prevádzkovateľom, ich zástupcovia, audítori, daňoví a iní poradcovia, osoby, s ktorými je prevádzkovateľ v zmluvnom vzťahu, ako aj osoby, o ktorých to ustanovujú právne predpisy.

* 1. Dotknutá osoba je zároveň oprávnená kedykoľvek uplatniť písomnú námietku proti využívaniu osobných údajov na účely priameho marketingu v poštovom styku a proti poskytovaniu osobných údajov na účely priameho marketingu. Táto námietka sa nevzťahuje na spracúvanie osobných údajov na iné účely.
	2. Súhlas podľa odseku 11.1.1 tohto článku môže byť dotknutou osobou odvolaný iba v prípade porušenia povinnosti prevádzkovateľa pri spracúvaní osobných údajov uvedených v odseku 11.1.1 tohto článku. Toto oprávnenie sa neuplatní v prípadoch, ak spracúvanie osobných údajov vyžadujú všeobecne záväzné právne predpisy.
	3. Dotknutá osoba vyhlasuje, že bola oboznámená s podmienkami spracúvania osobných údajov, so svojimi právami na úseku ochrany osobných údajov a že poskytnuté osobné údaje sú správne a úplné. Dotknutá osoba berie na vedomie, že za nepravdivosť poskytnutých osobných údajov zodpovedá. Zároveň sa zaväzuje bez zbytočného odkladu písomne informovať prevádzkovateľa o zmenách v osobných údajoch.
1. **DORUČOVANIE**

Všetky listiny, objednávky, dokumenty, požiadavky a oznámenia (ďalej len „**oznámenia**“) budú medzi zmluvnými stranami zabezpečované listami doručenými poštou alebo faxom, e-mailom. Ak bolo oznámenie zasielané poštou, považuje sa za doručené dňom, v ktorom ho adresát prevzal alebo odmietol prevziať, alebo na tretí deň odo dňa podania zásielky na pošte, ak sa uložená zásielka zaslaná na adresu podľa odseku 12.2 tohto článku vrátila späť odosielateľovi. Ak bolo oznámenie zasielané faxom, e-mailom alebo oznamované telefonicky v pracovný deň v čase od 8.00 hod do 15.00 hod., považuje sa za doručené v momente prenosu, resp. oznámenia, inak v nasledujúci pracovný deň.

Pre objednávateľa budú všetky oznámenia doručované alebo oznamované na nižšie uvedenú adresu:

Obec .............................

Sídlo: ...........................

kontaktné osoby:

vo veciach zmluvných: ................................... – starosta/ka obce

tel.: .........................

e-mail: .....................................

Pre zhotoviteľa budú všetky oznámenie doručované alebo oznamované na nižšie uvedenú adresu:

...................................................................

............................................................................

kontaktné osoby:

vo veciach zmluvných: ....................................................................................

tel.: +421 ................................................................

e-mail: .................................@.................................

vo veciach technických: .....................................................................................

tel.: +421...................................................................

e-mail: ...................................@................................

alebo na akúkoľvek inú adresu, faxové, telefónne alebo mobilné telefónne číslo alebo e-mailovú adresu, ktoré budú druhej zmluvnej strane vopred písomne oznámené.

Zmluvné strany sa zároveň zaväzujú oznamovať si navzájom akékoľvek zmeny údajov, ktoré sa ich týkajú a sú potrebné na prípadné uplatnenie oznámenia, najmä všetky zmeny týkajúce sa tejto zmluvy, zmenu, či zánik ich právnej subjektivity, adresu ich sídla, bydliska alebo miesta podnikania, bankového spojenia, vstup do konkurzného konania, reštrukturalizácie alebo likvidácie ktorejkoľvek zmluvnej strany. Ak niektorá zmluvná strana nesplní túto povinnosť, nebude oprávnená namietať, že neobdržala akékoľvek oznámenie, a zároveň zodpovedá za akúkoľvek takto spôsobenú škodu.

1. **ZÁVEREČNÉ USTANOVENIA**
	1. Táto zmluva sa spravuje zákonmi Slovenskej republiky bez prihliadnutia ku kolíznym normám. Súdy Slovenskej republiky majú výlučnú právomoc na rozhodovanie akýchkoľvek sporov týkajúcich sa tejto zmluvy.
	2. Právne vzťahy neupravené touto zmluvou sa riadia ustanoveniami Obchodného zákonníka č. 513/1991 Zb. v znení neskorších predpisov a ďalších príslušných všeobecne záväzných právnych predpisov.
	3. Túto Zmluvu možno meniť alebo zrušiť len dohodou Zmluvných strán v písomnej forme. Tým nie je dotknuté právo Zmluvných strán odstúpiť od tejto Zmluvy podľa jej ustanovení alebo podľa zákona.
	4. Ak sa niektoré ustanovenie tejto Zmluvy stane neplatným či neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v tomto prípade zaväzujú dohodou nahradiť neplatné alebo neúčinné ustanovenie novým ustanovením, ktoré zodpovedá pôvodne zamýšľanému účelu neplatného alebo neúčinného ustanovenia. Do doby dosiahnutia dohody medzi Zmluvnými stranami platí zodpovedajúca úprava všeobecne záväzných právnych predpisov zvoleného právneho poriadku.sa dôvod neplatnosti vzťahoval len na časť tejto zmluvy, bude neplatnou len táto časť.
	5. Táto zmluva tvorí úplnú dohodu medzi zmluvnými stranami týkajúcu sa predmetnej záležitosti. Podpisom tejto zmluvy zanikajú všetky predchádzajúce písomné a ústne dohody súvisiace s predmetom tejto zmluvy a žiadna zo zmluvných strán sa nemôže dovolávať zvláštnych v tejto zmluve neuvedených ústnych dojednaní a dohôd.
	6. Táto zmluva bola vyhotovená v štyroch (4) rovnopisoch, po dvoch (2) pre každú Zmluvnú stranu.
	7. Táto zmluva o dielo nadobúda platnosť dňom jej podpisu oboma Zmluvnými stranami
	8. **Pre nadobudnutie účinnosti tejto Zmluvy si Objednávateľ uplatňuje odkladaciu klauzulu, ktorá spočíva v schválení zákazky v rámci kontroly VO t.j. doručením správy z kontroly VO poskytovateľom pomoci objednávateľovi. O nadobudnutí účinnosti tejto zmluvy Objednávateľ písomne upovedomí Zhotoviteľa.** Zverejnenie tejto zmluvy podľa osobitného predpisu tým nie je dotknuté.

13.8 Neoddeliteľnou súčasťou tejto Zmluvy sú nasledovné prílohy:

príloha č. 1 – Rozpočet – ocenený výkaz výmer (vrátane zoznamu ekvivalentov –ak sa uplatňuje)

príloha č. 2 – Vecný, časový a finančný harmonogram stavebných prác,

príloha č.3 – Poistná zmluva uzatvorená podľa článku 9 tejto zmluvy v jednom (1) originálnom vyhotovení a zaplatením poistného zhotoviteľom, čo zhotoviteľ preukáže písomným dokladom o úhrade poistného

príloha č. 4 - Zoznam subdodávateľov (ak sa uplatňuje)

Zmluvné strany vyhlasujú, že sú plne spôsobilé na právne úkony, že ich zmluvná voľnosť nie je ničím obmedzená, že zmluvu neuzavreli ani v tiesni, ani za nápadne nevýhodných podmienok, že si obsah zmluvy dôkladne prečítali a že tento im je jasný, zrozumiteľný a vyjadrujúci ich slobodnú, vážnu a spoločnú vôľu, a na znak súhlasu ju vlastnoručne podpisujú.

**Za objednávateľa: Za zhotoviteľa:**

V ................................... dňa \_\_\_\_\_\_\_\_\_\_\_\_ V .............................................dňa \_\_\_\_\_\_\_\_\_\_\_\_